kardosdrur/scandi-wiki huggingface dataset:
Sortgrå sækbærer

Sortgrå sækbærer (Acanthopsyche atra), eller Sortgrå sækspinder, er en natsommerfugl af familien Sækbærere som lever på heder og i moser. Den er vurderet som moderat truet på den danske rødliste 2019.

Beskrivelse 
Hannerne har et vingefang på 16–22 mm. Hunnerne er apterøse (dvs. vingeløse) og har uudviklede antenner og ben. Parring finder sted med hunnen, der stadig er i puppestadiet, og hun forlader normalt ikke puppen. Hendes krop er gullig og hovedet og brystsegmentet er mørkebrunt. Øjnene er reduceret til sorte pletter.Voksne eksemplarer dukker op i maj og juni, hvor hannerne flyver sent på eftermiddagen og aftenen.

 Æg

Æg lægges i puppehuden i juni eller juli og klækkes inden for fire til fem uger.

 Larver

Larverne lever af græsser, lavvoksende planter, lyng (Calluna vulgaris) og pil (Salix arter). De lever i en 17 til 20 mm lang sæk, der er dækket i længderetningen med græsstængler og lyngfragmenter. Nogle larver udvikler sig og dukker op fra august til april, mens andre fortsætter med at spise i og overvintre i andet år, før de pupper. Antallet, der overvintrer i et andet år, varierer alt efter klimaet.. I Danmark er de næsten altid 2-årige
 Puppe

Puppen er fastgjort på en mur, klippe eller hegn inden forpupering fra april til begyndelsen af juni, og det er her, det let findes

Udbredelse 
Den findes i det meste af Europa undtagen Portugal, det meste af Balkanhalvøen, Irland og Ukraine. Den betragtes som sjældent i Storbritannien. I Danmark er den efter den danske rødliste 2019 regnet som em truet art.

Referencer 

 
 UKmøl

Natsommerfugle
Jellhaugen

Jellhaugen er også en høj 4 km nordvest for Røros centrum.

Jellhaugen er en stor norsk gravhøj på Gjellestad i Berg i Halden kommune i Viken fylke. Den er ni meter høj og har en oval grundplan på ca. 85 x 70 meter. Det gør den måske til Nordens næststørste gravhøj. (Raknehaugen ved Jessheim er større i areal og højere.) Haugen dominerer den ellers flade Vikslette, og den er synlig fra E6 på den østlige side af vejen ca. seks km nord for Svinesund. Gravhøjen er 80 meter i omkreds, 13 meter høj og har et rumfang på ca. 21 000 m³. Højen blev rekonstrueret i 1989, men dens eksakte og oprindelige mål er vanskelige at fastslå.

Efter stedets tradition skal højen været rejst over «kong Jell» og hans skib. Haugen er langt fra fuldstændigt arkæologisk undersøgt, men i 1968 og 1969 fik arkæologerne gravet en søgeskakt ind mod midten af højen. Her fandt de en mindre gravhøj, og i den var der spor af en enkelt brandgrav med blandt andet en ravperle. Graven er Kulstof 14-dateret til mellem 426–598 e.Kr., det vil sige på overgangen mellem folkevandringstiden og germansk jernalder. Der blev fundet spor af en gravplyndring 692–896 e.Kr. så der er ukorrekt at datere højen til vikingtiden, og den rummer heller ingen skibsgrav.

Ved undersøgelsen kom det frem at højen er bygget af græstørv og muld. Arkæologerne vurderer, at højen rummer ca. 20 000 m³ masse, og det meste er hentet i nærheden, og man har gravet ned til en meters dybde i gennemsnit, vil det sige at man har opgravet ca. 20 dekar. Det svarer til tre fodboldbaner og vidner, om at anlægget af højen har være et kæmpeprojekt, som sandsynligvis har varet omkring 100 år.

Gjellestadskibet 
På en pressekonference arrangeret af "Norsk institutt for kulturminneforskning" (NIKU) den 15. oktober 2018, blev det oplyst, at undersøgelser med georadar på området umiddelbart nord for højen havde afsløret nye fund. Blandt disse er flere gravhøje (som er jævnet med jorden), hustofter, og ikke mindst en skibsgrav som indeholder rester af et større vikingeskib. Nye undersøgelser blev foretaget i 2018 og 2019, for at finde fremgangsmåden for at afdække dette vikingeskib, som i størrelse ligner de tre kendte fund Osebergskibet, Gokstadskibet og Tuneskibet. Det nye fund ligger på en mark, og efterhånden blev den oprindelige høj jævnet med jorden ved pløjning og kultivering. De påviste rester af «Gjellestadskibet» ligger derfor kun fra 0,4 til 2 m under jordoverfladen, noget som desværre kan have ført til, at en del af træværket kan være ødelagt ved pløjning, eller er rådnet bort.

Referencer

Eksterne henvisninger 

 
 www.videnskab.dk
 Jellhaugen

Nordiske gravhøje
Halden
DM i landevejscykling 2008

Danmarksmesterskaberne i landevejscykling 2008 blev afholdt fra 26. – 29. juni 2008 i Faaborg på Fyn. Konkurrencerne for U23 blev afholdt 30. maj og 1. juni i Herning.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2008
2008
DM i landevejscykling 2007

Danmarksmesterskaberne i landevejscykling 2007 blev afholdt fra 27. juni – 1. juli 2007 i Roskilde på Sjælland. Konkurrencerne for U23 blev afholdt 31. august og 2. september i Odder.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2007
2007
Eksotiske Noveller

Eksotiske Noveller er en samling af noveller af Johannes V. Jensen.
Samlingen består af noveller der var udgivet i tre selvstændige novellesamlinger med titlerne Singaporenoveller, Lille Ahasverus og Olivia Marianne.
Novellerne stammer fra perioden 1906 til 1915.

Johannes V. Jensens rejser der ligger til grund for novellerne er især hans jordomrejse 1902 til 1903 og rejsen til Østasien fra november 1912 til april 1913.

I Æstetik og Udvikling fra 1923 kommenterede Johannes V. Jensen selv på novellerne og angav da at de hørte ind under hans myte-genre:

For novellerne fandt Lars Handesten at "Mere end overfladisk psykologi, løse skitser og udtyndede repetitioner af velkendte temaer og motiver, bliver det dog ikke til," men medgiver dog at der er "stærke og gribende momenter" med fremhævelse af novellerne Olivia Marianne og Arabella.

 Udgivelser 
Navnet Eksotiske Noveller kom i stand da Johannes V. Jensen i 1909 samlede novellerne fra Singaporenoveller og Lille Ahasverus til en tysk udgave, der fik titlen Exotische novellen.
Julia Koppel stod for den tyske oversættelse.
Den danske udgave fra 1925 samler 12 noveller.

Alle noveller fra Eksotiske Noveller er inkluderet i Hos Fuglene'', — novellesamlingen fra 2001 som Niels Birger Wamberg redigerede.

Henvisninger 

Novellesamlinger
Johannes V. Jensen
DM i landevejscykling 2006

Danmarksmesterskaberne i landevejscykling 2006 blev afholdt fra 21. – 25. juni 2006 i Esbjerg i Jylland. Konkurrencerne for U23 blev afholdt 25. og 27. august i Vejen.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2006
2006
Ceratizit-WNT Pro Cycling

Ceratizit-WNT Pro Cycling er et professionelt cykelhold for kvinder, som blev etableret med start fra 1. januar 2014. Holdet er baseret i Tyskland, og deltager i eliteløb i landevejscykling. Efter at have fungeret som amatørklub, fik holdet i 2017 status som UCI-hold.

Holdet

2023

2020

2019

2018

Eksterne henvisninger 

 
 
 
 

Cykelhold fra Tyskland
Cykelhold for kvinder
Etableret i 2014
HarperCollins

HarperCollins Publishers er en af verdens største forlagsvirksomheder. Virksomheden har hovedkontor i New York, og driver forlagsvirksomhed i en lang række lande, blandt andet i Danmark gennem HarperCollins Nordic .

Navnet HarperCollins stammer fra forskellige forlagsnavne, der i flere tilfælde stammer fra fusioner og opkøb gennem forlagets mere end to hundrede års historie. Forlaget blev grundlagt i New York i 1817 af brødrene James og John Harper. Forlaget har gennem årene udgivet forfattere som Mark Twain, Brontë-søstrene, Thackeray, Dickens, John F. Kennedy og Martin Luther King Jr.

HarperCollins Publishers er repræsenteret i Danmark af et satellitkontor under datterselskabet HarperCollins Nordic. HarperCollins Nordic udgiver over 1.100 titler om året på svensk, norsk, dansk og finsk.

Kilder og henvisninger 

Forlag fra USA
Kubisk atommodel

Den kubiske atommodel er en tidlig atommodel, hvor elektronerne er placeret i de otte hjørner af en kube i et ikke-polært atom eller molekyle. Denne teori blev udviklet i 1902 af Gilbert N. Lewis og blev udgivet i 1916 i artiklen "The Atom and the Molecule". Den redegjode for fænomenet valens.  
Lewis' teori var baseret på Abeggs regel. Den blev yderligere udviklet i 1919 af Irving Langmuir som det kubiske oktet-atom. Figuren nedenfor viser den strukturelle repræsentation af grundstofferne i anden række af det periodiske system.

Den kubiske atommodel hurtigt blevet opgivet til fordel for en kvantemekanik-baseret model med Schrödingers ligning og er i dag primært af historisk interesse, da den repræsenterede et vigtigt trin mod forståelsen af kemisk bindinger. I artiklen fra 1916 introduceredes også konceptet med elektronpar i kovalente bindinger, oktetreglen, og det som nu hedder Lewisstrukturen.

Referencer 

Grundstoffer
Forældede videnskabelige teorier
Alex Willy Langseth

Alex Willy Langseth (7. februar 1895, København - 20. oktober 1961, smst.) var en dansk kemiker.

Uddannelse og karriere 
Han blev student fra Roskilde Katedralskole, og læste herefter filosofikum på Københavns Universitet fra 1914 men fik aldrig taget embedseksamen. Han modtog universitetets guldmedalje i både 1917 og 1922. Han blev ansat i 1922 som assistent på universitetets kemiske laboratorium. I 1938 blev han udnævnt som ekstraordinær professor, og fem år senere blev han ordinær professor efter Einar Biilmann.

Han forskede i kemiske bindinger i organiske forbindelser. Han fattede interesse for spektroskopi og forskede ved Victor Henris laboratorium i Zürich i 1928-29, hvor han blev bekendt med den nyopdagede Ramaneffekt. Under opholdet fik han lagt grunden for sin disputats om Spektroskopiske Studier i 1930.
Han fik etableret laboratoriefaciliteter på Københavns Universitet, hvor han foretog et meget detaljeret studie af benzen med samtlige mulige deuterede derivater, hvilket skabet international opmærksomhed.

Hæder 
Han var formand for Kemisk Forening i 1940-43. Han var også i bestyrelsen for Rask Ørsted fondet, Ole Rømer fondet og Selskabet for naturlærens udbredelse fra 1958 til sin død.

Han blev udnævnt som medlem af Videnskabernes Selskab den 3. april 1936. I 1945 blev han medlem af Akademiet for de Tekniske Videnskaber

Han modtog H.C. Ørsted Medaljen i 1952.

Privatliv 
Langseth var søn af malermester Anders Peter Jensen (1870–1939) og Karen Langseth (1864–1923). Han blev gift i Roskilde med Harriet Elisabeth (1894-1968) i 1924.

Han blev begravet på Bispebjerg Kirkegård.

Referencer 

Alumni fra Københavns Universitet
Kemikere fra Danmark
Medlemmer af Akademiet for de Tekniske Videnskaber
Medlemmer af Videnskabernes Selskab
Modtagere af H.C. Ørsted Medaljen
Professorer fra Københavns Universitet
Hartree-produkt

Hartree-produktet optræder inden for kvantekemi og bruges til teoretisk at behandle systemer med flere elektroner. Et sådant system er svært at beregne, da alle elektroner interagerer med hinanden. For at opstille Hartree-produktet fjernes disse interaktioner, så alle elektronerne opfører sig som isolerede elektroner, der fx befinder sig omkring en atomkerne i et Coulomb-potentiale. Den samlede Hamilton-operator  for et system med  elektroner er derfor blot summen af Hamilton-operatorerne  for hver elektron 

Hver elektrons bølgefunktion er en spin-orbital , der opfylder Schrödinger-ligningen:

hvor  er positionen, og  er energien. For ikke-interagerende elektroner må den samlede energi  blot være lig med summen af de enkelte elektroners energi:

Derfor introduceres nu Hartree-produktet , der er produktet af de enkelte spin-orbitaler:

Da hver invidividuel Hamilton-operator kun virker på den tilsvarende spinorbital, opfylder dette produkt nemlig den samlede Schrödinger-ligning:

Den tilsvarende sandsynlighedstæthedsfunktion er ligeledes produktet af hver elektrons sandsynlighedstæthedsfunktion. Hartree-produkter benyttes til at konstruere Slater-determinanter.

Kildeshenvisninger 

Atomfysik
Kvantekemi
Adrie Lindeman

Adrie Lindeman (født 21. oktober 1985 i Emmen) er en cykelrytter fra Holland.

Han er storebror til Bert-Jan Lindeman.

Karriere 
Lindeman har hele sin karriere kørt for mindre hollandske teams, og har ved siden cyklingen blandt andet arbejdet for cykelbutikken Klaucke Tweewielerhuis i Assen. I januar 2021 offentliggjorde han, at han havde skrevet en étårig kontrakt med danske .

Referencer

Eksterne henvisninger 
 

Mandlige cykelryttere fra Nederlandene
Wayne Brady

Wayne Alphonso Brady (født 2. juni 1972) er en amerikansk filmskuespiller.

Eksterne henvisninger

 

Skuespillere fra Georgia
Nedre Österfors

Nedre Österfors er en småort i Gagnefs kommun i Dalarnas län i Sverige. Den ligger lige syd for Övre Österfors og omkring tre kilometer vest for Gagnefs kyrkby. Byerne som tilsammen kaldes Österfors har sit navn af at den ligger øst for det nu udbyggede vandfald i Gråda. Byen er klassificeret som statsinteresse.

Historie 
I år 1603 boede fire familier i Österfors, i 1697 var der syv husstande, i 1773 17 og i 1910 boede 293 personer fordelt på 55 familier på 50 gårde, og i år 2000 var der 20 husstande. I slutningen af 1800-tallet udvandrede 23 % af Österfors' befolkning dvs. nogle og 70 ud af i alt 293.

Flydebro 
I byen findes en af de sidste tilbageværende flydebroer i Sverige. Den går over Österdalälven og har ifølge forskere rødder 300 år tilbage i tiden. Broen var tidligere et vigtigt forbindelsesled mellem byerne men har i dag mistet sin betydning. Konstruktionen er 144 meter lang og fire meter bred. Broen blev i 2009 renoveret af Vägverket og er i dag en gang- og cykelbro. I det nærtbeliggende Gagnef findes en yderligere flydebro, som må benyttes af køretøjer op til fire tons. Ved en renovering har den mistet sin karakteristiske "pukkel". Flydebroen i Nedre Österfors har dog stadigvæk puklen, hvis formål er at lade blandt andet tømmerflåder flyde uhindret under broen.

Billeder

Byen

Flydebroen

Referencer

Litteratur

Eksterne henvisninger 

Byer i Gagnefs kommun
Katie Zelem

Katie Leigh Zelem (født 20. januar 1996) er en engelsk fodboldspiller, der spiller som angriber for Manchester City i FA WSL. Hun har spillet for Englands ungdomslandshold fra U15 til U23 og er også blevet indkaldt til Englands kvindefodboldlandshold.

Hun har tidligere spillet for Juventus og Liverpool.

Landsholdskarriere

Ungdom 
Zelem fik debut for England for U15, da holdet spillede mod Holland i marts 2010. I august 2013 var Zelem en del af U19 landsholdstruppen, der endte på andenplads ved U/19-EM i fodbold for kvinder i Wales, efter at de tabte finalen mod Frankrig.

I februar 2014 blev Zelem udtaget til U19-truppen til La Manga 2014 turneringen i marts. I august spillede hun for Englands U20 landshold ved U/20 VM i fodbold i Canada. Under træner Mo Marley var Zelem playmaker på England's midtbane. England nåede dog ikke til finalerunden. I juli 2015 blev hun udtaget til Englands U19 landshold til U/19 EM i fodbold i Israel. England endte på sidstepladsen i gruppe B og kom ikke videre.

Senior 
I september 2020 blev Zelem for første gang udtaget til A-landsholdet som en del af en trup på 30 spillere til træningslejr i St George's Park. >Hun blev senere nødt til at trække sig, da hun måtte i isolation, efter at hun blev testet postiv for COVID-19.

Referencer

Eksterne henvisninger 

 

Kvindelige fodboldspillere fra England
Fodboldspillere fra Manchester City W.F.C.
École nationale supérieure du pétrole et des moteurs

École nationale supérieure du pétrole et des moteurs er et fransk ingeniør-institut tilknyttet IFP Énergies nouvelles.

Instituttet blev oprettet i 1954 og har i dag omkring 800 studerende.

Skolen tilbyder kandidat- og doktorgradskurser for unge ingeniører såvel som specialister inden for energi og transport.

Skolen uddanner ingeniører i 4 områder:

 Motorer og bæredygtig mobilitet
 Energibesparelse og energistyring
 Energiprocesser og kemiske processer
 Geokilder og energi.

Berømte kandidater 
 Eirik Schrøder Amundsen, professor i miljøøkonomi

Referencer 

Uddannelsesinstitutioner i Frankrig
Tekniske universiteter
Aksel Bech Skot-Hansen

Aksel Bech Skot-Hansen (født 11. juni 2000 i Hjortshøj) er en cykelrytter fra Danmark, der kører for .

Karriere 
Som 10-årig meldte Skot-Hansen sig ind i CK Djurs. Fra 2017 til 2018 kørte han for det Silkeborg-baserede juniorhold . I 2019 skrev han kontrakt med det danske kontinentalhold . Har blev det i debutsæsonen til tre sejre, hvor sejren ved 3. afdeling af Demin Cup var den største.

2020-sæsonen for Aksel Bech Skot-Hansen blev præget af den globale coronaviruspandemi og skader. Kort tid før Randers Bike Week fik han en overbelastningsskade, men blev alligevel nummer fem på løbets anden etape. Ved U23-rytternes løb til EM i landevejscykling 2020 styrtede han og brækkede albuen. Dette blev derfor sæsonens sidste løb. I november forlængede han kontrakten med ColoQuick, så den også var gældende for 2021.

Referencer

Eksterne henvisninger 

 

Mandlige cykelryttere fra Danmark
Polly Hemingway

Polly Hemingway (født 4. december 1946, Bradford West Yorkshire) er en engelsk skuespiller, bl.a. kendt for sine roller i Airline (1982), Wallander (2008) og Ain’t Misbehavin (1994). Hun blev uddannet på Royal Academy of Dramatic Art i 1970. Polly Hemingway blev i 1977 gift med skuespilleren Roy Marsden, som hun har to børn med, og skilt i 1990’erne.

Film og tv

Film
 2018 - Peterloo – som kvinde der genkender Yeoman
 2014 - Set Fire to the Stars – Miss Missy 1
 2008 - She Stoops to Conquer – Mrs. Hardcastle
 2004 - Pretending to Be Judith – Hugos mor
 2000 - Little Bird - Jean Holland
 1998 - Stormfulde højder (Wuthering Heights) - Nelly Dean
 1996 - The Bare Necessities - Cynthia
 1994 - Fair Game – Carls mor
 1983 - Pride of our Alley : Gracie Fields
 1972 - Buggins' Ermine – Susan

Tv-serier
 2015 - Skadestuen i Holby - Lizzie Johns
 2012-2015 - Kriminalinspektør Banks - Ida Banks
 2012 - Lægerne - Anne McAllistair
 2008-2010 - Wallander - Gertrude
 1995- 2009 - Små og store synder - Beryl Pyke / Rosie Tinniswood / Sandra Hutton
 1974-2007 - Emmerdale - Catherine Simmons
 2007 - The Afternoon Play - Gran
 2001 - 2006 : Kriminalkommissær Barnaby (Midsomer Murders) - Bubbles Stockard / Carol Hatchard
 2005 - Fingersmith – Mrs. Stiles 
 2002 - Måske skyldig (Trial & Retribution) – Mrs. Flo Cartwright
 1988-2001 - Skadestuen i Holby - Jenny Petersen / Jess Gillan
 2000 - Where the Heart Is - April Walus
 1996-1999 - Lov og uorden - Anthea Grimes / Odette Lawson / Peggy Rice
 1998 - Dalziel and Pascoe - May Farr
 1997 - The Locksmith - Lesley Bygrave
 1997 - Peak Practice - Nancy Fairburn
 1996 - Hetty på Sporet (Hetty Wainthropp Investigates) - Brenda Makepeace
 1996 - Goodnight Sweetheart - Beryl Formby
 1995 - Cracker - Denise Fletcher 
 1994-1995 : Ain't Misbehavin - Ramona Whales
 1994 - Against All Odds - Christine Cheatle
 1992-1993 - Maigret - Madame Ramuel
 1992 - Screen One - Ewa
 1991 - Specials - Noreen Loach
 1990 - The Play on One – Sygeplejersken Nimmo
 1984 - The Odd Job Man - Nancy
 1984 - Miracles Take Longer - Paula Sheardon
 1982 - Airline - Jennie Shaw
 1980 - BBC2 Playhouse - Lægen
 1980 - Armchair Thriller : Helen
 1979-1980 - The Mallens - Aggie Moorhead
 1973 - Play for Today - Ann
 1972 - ITV Playhouse'' - Susan

Kilder

Eksterne henvisninger
Polly Hemingway på IMDb

Skuespillere fra England
Randers Bike Week

Randers Bike Week er et dansk etapeløb i landevejscykling. Det blev kørt første gang 3.–7. juli 2012 i og omkring Randers, og arrangeres årligt i juli eller august af Randers Cykleklub. Deltagerne er licenshavende cykelryttere.

Historie 
Fra 2012 til 2014 blev løbet kørt over fem etaper, men har siden 2015 bestået af fire etaper. Der køres en enkeltstart, et kriterium, landevejsløb og et bjergløb.

I 2020 var der rekordhøj deltagelse med over 700 ryttere til start i de forskellige klasser.

Referencer

Eksterne henvisninger 
 
 Randers Bike Week hos Feltet.dk
 

 
Etableret i 2012
365discount

365discount (tidl. Coop365 eller Coop 365discount) er en dansk supermarkedskæde af discountbutikker, der ejes af Coop Danmark. Kæden startede som en test med 15 butikker fra august 2020, og udvidede i foråret 2021 med yderligere 19 butikker. Langt hovedparten af kædens butikker oprettes ved at omdanne Coops eksisterende Fakta-butikker. Motivationen for at gennemføre omdannelsen angives primært som et ønske om at gøre Coops discounttilbud mere ansvarligt og grønt. Ved udgangen af 2021 var 70 butikker omdannet. I oktober 2022 var der 220 butikker, og kæden forventede at det samlede antal butikker ved årets udgang ville være 350. Dette godt hjulpet på vej af Coops udmelding d. 14. september 2022 om at lukke fakta-kæden fuldstændigt.

Navnetvetydighed 
Kæden har i dens første par leveår af Coop selv været omtalt som både Coop 365, Coop365, Coop 365discount & 365discount. I oktober 2023 ser det dog ud til at at den sidstnævnte form uden Coop anvendes mest konsistent i markedsføringen.

Referencer

Eksterne henvisninger 

 Kædens hjemmeside
 Kædens Facebook-side
 Kædens Instagram-profil
 Kædens LinkedIn-side

Coop Danmark
Supermarkedskæder i Danmark
Birgit Elgaard

Birgit Elgaard (født 5. maj 1958 i Aalborg) er en tidligere forbundsformand i BUPL. Som Forbundsformand blev hun kendt for at afskaffe "De gyldne håndtryk".  Birgit Elgaard er tidligere folketingskandidat for Socialdemokratiet i Region Nordjylland. Hun har tillige været landsformand i Foreningen Bedre Psykiatri. Birgit Elgaard er initiativtager til Eternitfabrikkens arbejdermuseum og mindested.

Referencer 

Fagforeningsfolk fra Danmark
Camilla C. Pers

Camilla C. Pers (født 21. juli 1879, død 8. august 1964) var en dansk forfatterinde. Hun udgav bl.a. dramaer og ungdomsbøger.

Pers' ungdomsbøger var i Metterne-serien og omfatter "Metternes Rejser" (1945), "Metterne og Ulla: Flugten fra Spanien" (1947) og "Metterne og Otto" (1949).

"Mandagmorgen" er fra 1927 og udgivet af forlaget Woel.
"Figentræet" med skuespillerinde Else Albeck blev udsendt i radioen den 27. november 1946. Andre udgivelser er Pandora. Spanske Portrætter (1937), Jumbo (1944).

Pers var født Bramsen og gift med læge dr.med. Alfred Pers (født 1865, død 1928). Hun slog sig efter ægtefællens død ned på Mallorca, hvor en gade i byen Pollensa er opkaldt efter hende.

Henvisninger 

Dramatikere fra Danmark
Børne- og ungdomsbogsforfattere fra Danmark
Svend Særkjær

Svend Særkjær (født 26. februar 1968) er en dansk embedsmand, der har været departementschef i Sundhedsministeriet siden 11. januar 2021. Han er uddannet cand.scient.pol. fra Aarhus Universitet.

Karriere
 1996-1999: Fuldmægtig i budget og bevillingskontoret, Arbejdsministeriets område
 1999-2002: Fuldmægtig, Finansministeriets departement 
 2002-2004: Konsulent, Indenrigs- og Sundhedsministeriet 
 2004-2007: Chef for Velfærdspolitisk Sekretariat, Indenrigs- og Sundhedsministeriet
 2007-2009: Kontorchef, Sundhedsøkonomi, Ministeriet for Sundhed og Forebyggelse 
 2009-2015: Afdelingschef, Ministeriet for Sundhed og Forebyggelse
 2015-2019: Regionsdirektør, Region Nordjylland
 2019-2020: Regionsdirektør, Region Hovedstaden
 2021-: Departementschef i Sundhedsministeriet

Kilder 

Departementschefer i Sundhedsministeriet
Søren Løvtrup

Søren Løvtrup (1922–11. november 2002) var en dansk embryolog og videnskabshistoriker, der arbejdede på afdelingen for dyrefysiologi på Umeå Universitet i Sverige. Han var kendt for sin makromutationsteori i evolutionen, der stod i modsætnig til den traditionelle nydarwinisme. I 1987 udgav Løvtrup en kontroversiel bog kaldet Darwinism: The Refutation of a Myth der udfordrede Charles Darwins rolle som den intellektulle grundlægger af evolutionsteori, og han anklagede Darwin for plagiat.

Bibliografi 
 Studies on Amphibian Embryogenesis (1953)
 Epigenetics: A Treatise on Theoretical Biology (1974)
 The Phylogeny of Vertebrates (1977)
 Darwinism: The Refutation of a Myth (1987)

Referencer 

Alumni fra Københavns Universitet
Ansatte ved Carlsberg Laboratorium
Biologer fra Danmark
Faglitterære forfattere fra Danmark